LPN พุ่งต่อ 10% รับแผนซื้อหุ้นคืน 8.54% เริ่มต้นเดือนหน้า-พ่วงปันผลสูง
LPN พุ่งต่อ 10% รับแผนซื้อหุ้นคืน 8.54% เริ่มต้นเดือนหน้า-พ่วงปันผลสูง
LPN พุ่งต่อ 10% รับแผนซื้อหุ้นคืน 8.54% เริ่มต้นเดือนหน้า-พ่วงปันผลสูง
25 พ.ค. 2563

ผู้สื่อข่าวรายงานว่า ราคาหุ้นบริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN ล่าสุด ณ เวลา 10.19 น. อยู่ที่ระดับ 5.60 บาท ปรับตัวขึ้น 0.55 บาท หรือ 10.89% ด้วยมูลค่าการซื้อขาย 261.63 ล้านบาท
ทั้งนี้ ราคาหุ้น LPN ปรับตัวแรงอย่างต่อเนื่อง หลังที่ประชุมคณะกรรมการบริษัทวันนี้ อนุมัติโครงการซื้อหุ้นคืนเพื่อบริหารการเงิน โดยใช้วงเงินสูงสุด 500 ล้านบาท เพื่อซื้อหุ้นคืน 126 ล้านหุ้น พาร์หุ้นละ 1 บาท คิดเป็นจำนวนหุ้นที่จะซื้อคืน 8.54% ของหุ้นที่จำหน่ายได้แล้วทั้งหมด โดยเป็นการซื้อในตลาดหลักทรัพย์แห่งประเทศไทย (ตลท.) ระหว่างวันที่ 5 มิ.ย.-4 ธ.ค.63 อนุมัติโครงการซื้อหุ้นคืน วงเงินไม่เกิน 500 ลบ. ตั้งแต่ 5 มิ.ย.-4 ธ.ค.63
ขณะเดียวกัน บริษัทมีมติจ่ายปันผลเป็นเงินสดอัตราการจ่ายปันผลเป็นเงินสด 1 บาทต่อหุ้นวันที่ไม่ได้รับสิทธิปันผล (XD) 4 มิ.ย. 2563 วันที่จ่ายปันผล 19 มิ.ย. 2563
ด้าน บล.ดีบีเอส วิคเคอร์ส (ประเทศไทย) ระบุในบทวิเคราะห์ฯว่า บมจ.แอล.พี.เอ็น. ดีเวลลอปเมนท์ (LPN) คาดว่าแม้ผลการดำเนินงานที่ผ่านมามีกำไรลดลง แต่มีความพร้อมด้านกระแสเงินสด ระยะสั้นคาดว่าจะมีการเก็งกำไรต่อได้ เนื่องจากอัตราผลตอบแทนเงินปันผล ณ ราคาปิดวันศุกร์ยังสูงเป็น 19.8% และเริ่มตั้งแต่มิ.ย.ก็แรงพยุงจากการซื้อหุ้นคืนอีก แต่คำแนะนำด้านพื้นฐานคือ เต็มมูลค่า  (Fully Valued) เพราะแนวโน้มมีกำไรที่จะปรับลงมาก เนื่องจากมียอดขายรอโอน (Backlog) ที่ต่ำ โดยคาดการณ์กำไรหลักปีนี้และปี 64 เป็น -33% และ -10% ตามลำดับ